ჯუნაიდ ალ-ბაღდადი

აბუ ალ-ყასიმ ალ-ჯუნაიდ იბნ მუჰამედ ალ-ბაღდადი (;  დ. დაახ. 816–826 – გ. 910) — ისლამური მისტიციზმის – სუფიზმის გამოჩენილი მოაზროვნე და თეორეტიკოსი, რომელიც ითვლება რაციონალისტური სუფიზმის ფუძემდებლად.

 ბიოგრაფია 
სრული სახელი იყო აბუ-ალ-ყასიმ ალ-ჯუნაიდ იბნ მუჰამედ ალ-ხაზაზ ალ-ქავარირი ალ-ბაღდადი. დაიბადა ბაღდადშიEdward Granville Browne, «A Literary History of Persia», Published by Iranbooks, 1997. Originally published: 1902. excerpt 428:"It is noteworthy that both Bayazid and Junaid were Persians, and may very likely have imported to sufism". ნაჰავანდიდან ამოსულ ემიგრანტთა ოჯახში. მისი სულიერი განვითარება იმ დროის გამოჩენილ მოღვაწეთა ზემოქმედებით მოხდა. ტრადიციული ისლამური განათლება მიიღო მეცნიერ აბუ თავრა ალ-კალბისაგან, ხოლო მისტიკურ სუფიური საკითხები მისმა ბიძამ სარი ალ-საქატიმ, ასევე ჰარით ალ-მუჰასიბიმ და აბუ ჯაფარ მუჰამად იბნ ალი ალ-კასაბმა ასწავლაИслам. Энциклопедический словарь. М.: «Наука», Главная редакция восточной литературы, 1991. — 315 с. — ISBN 5-02-016941-2 — с.68-69..

ჯუნაიდმა განსაკუთრებული ავტორიტეტი მოიპოვა ბაღდადის სუფიური სკოლის წარმომადგენლებში და მიიღო საპატიო ტიტული „შეიხ ატ-ტაიფა“ ან „სეიიდ ატ-ტაიფა“ (თემის ლიდერი, მოძღვარი). მისი სწავლება დაფუძნებული იყო „სიფხიზლის ფილოსოფიასა“ და სრულ თვითკონტროლზე.

მისი ლიტერატურული მემკვიდრეობიდან ანრი კორბინის მონაცემებით შემორჩენილია 15 ტრაქტატი. სხვა წყაროების თანახმად, დარჩენილია მხოლოდ კრებული "წერილები" (რასაილი), რომელიც შეიცავს ინდივიდუალურ წერილებსა და სუფიზმის თემებზე ტრაქტატებს, ნაწილობრივ ყურანის კომენტარების სახით.

ჯუნაიდი გარდაიცვალა ბაღდადში, სადაც მთელი ცხოვრება გაატარა, და დარჩა ისლამური მისტიციზმის ერთ-ერთ უმნიშვნელოვანეს ფიგურად.

 სქოლიო 

კატეგორია:დაბადებული 826
კატეგორია:გარდაცვლილი 910
კატეგორია:სუფიები
კატეგორია:სუფიზმი